CELEX: 62021TN0190
Language: sk
Date: 2021-04-07 00:00:00
Title: Vec T-190/21: Žaloba podaná 7. apríla 2021 – RI a i./Rada a i.

7.6.2021   
            
            
               SK
            
            
               Úradný vestník Európskej únie
            
            
               C 217/55
            
         
      Žaloba podaná 7. apríla 2021 – RI a i./Rada a i.
      (Vec T-190/21)
      (2021/C 217/70)
      Jazyk konania: francúzština
      
         Účastníci konania
      
      
         Žalobcovia: RI a 15 ďalších žalobcov (v zastúpení: N. de Montigny, advokátka)
      
         Žalovaní: Rada Európskej únie, Európska komisia, Európska služba pre vonkajšiu činnosť (ESVČ) a Eulex Kosovo
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  pokiaľ ide o pracovný vzťah:
                  
                              —
                           
                           
                              prekvalifikoval zmluvný vzťah žalobcov na pracovné zmluvy na dobu neurčitú,
                           
                        
                              —
                           
                           
                              uložil žalovaným povinnosť zaplatiť odstupné:
                              
                                          —
                                       
                                       
                                          žalobcovi RW: 65 726,17 eura,
                                       
                                    
                                          —
                                       
                                       
                                          žalobcovi RZ: 84 748,27 eura,
                                       
                                    
                        
                              —
                           
                           
                              uložil žalovaným povinnosť zaplatiť žalobcom náhradu škody z dôvodu ich neúčasti na vnútroštátnom systéme sociálneho zabezpečenia, stanovenú na základe uplatniteľných právnych predpisov,
                           
                        
                              —
                           
                           
                              uložil im povinnosť zaplatiť úroky z týchto súm,
                           
                        
                              —
                           
                           
                              určil žalovaným lehotu na určenie vyššie uvedené náhrady škody, ktorá má byť stanovená,
                           
                        
            
                  —
               
               
                  pokiaľ ide o ďalšie nároky:
                  
                              —
                           
                           
                              určil, že žalobcovia mali byť prijatí ako dočasní zamestnanci jednej z prvých troch žalovaných, a vyhlásil, že títo žalovaní zaobchádzali so žalobcami bez akéhokoľvek objektívneho dôvodu protiprávnym a diskriminačným spôsobom, pokiaľ ide o ich odmeny, dôchodkové nároky a súvisiace výhody, ako aj záruky ďalšieho zamestnania,
                           
                        
                              —
                           
                           
                              uložil prvým trom žalovaným povinnosť zaplatiť každému zo žalobcov náhradu škody, ktorá vznikla neuplatňovaním odmien, dôchodkových nárokov, náhrad a výhod vyplývajúcich z uplatňovania Podmienok zamestnávania ostatných zamestnancov Únie, spôsobenej protiprávnym nerovnakým zaobchádzaním,
                           
                        
                              —
                           
                           
                              uložil im povinnosť zaplatiť úroky z týchto súm,
                           
                        
                              —
                           
                           
                              určil žalovaným lehotu na stanovenie uvedenej náhrady škody vzhľadom na platovú triedu a stupeň, do ktorých mali byť žalobcovia zaradení, priemernému rastu odmien, kariérny vývoj, príspevky, ktoré im mali byť vyplatené z titulu zmlúv dočasných zamestnancov, a na porovnanie takto získaných výsledkov s odmenami, ktoré boli žalobcom skutočne vyplatené,
                           
                        
            subsidiárne:
      
                  —
               
               
                  uložil prvým trom žalovaným povinnosť zaplatiť žalobcom náhradu škody vyplývajúcu z ich mimozmluvnej zodpovednosti za nedodržiavanie ich základných práv, vyčíslenú ex aequo et bono na 20 000 eur za odpracovaný rok,
               
            
                  —
               
               
                  uložil im povinnosť zaplatiť úroky z týchto súm,
               
            
                  —
               
               
                  uložil žalovaným povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby uvádzajú žalobcovia sedem žalobných dôvodov, ktoré sa v zásade zhodujú resp. sú podobné ako dôvody uplatňované v konaní vo veci T-183/21, QP a i./Rada a i.